สลากหนาว
วลีที่ว่า &#8220;แก้ไขสลากเกินราคาไม่มีทางแก้ได้&#8221; ดูท่าจะใช้ไม่ได้แล้ว เมื่อ พล.ต.อภิรัชต์ คงสมพงษ์ รองแม่ทัพภาคที่ 1 เป็นประธาน สำนักงานสลากกินแบ่งรัฐบาล ทำเอาผู้ค้าสลากหนาวกันทั้งเมือง
5 พ.ค. 2558

วลีที่ว่า “แก้ไขสลากเกินราคาไม่มีทางแก้ได้” ดูท่าจะใช้ไม่ได้แล้ว เมื่อ พล.ต.อภิรัชต์ คงสมพงษ์ รองแม่ทัพภาคที่ 1 เป็นประธาน สำนักงานสลากกินแบ่งรัฐบาล ทำเอาผู้ค้าสลากหนาวกันทั้งเมือง
ประธานสลากคนใหม่ขีดเส้นตายการแก้ไขสลากให้ขาย 80 บาท ต้องทำให้ได้ตั้งแต่งวดวันที่ 16 มิ.ย.นี้ จะใช้มาตรการจากหนักไปหาเบา หากยังขายเกินราคาก็จะใช้ยาแรงทันที
พูดสั้นแต่ต่อยหนัก ผู้ค้าสลากใส่เกียร์ถอยกันเป็นแถว บางรายถอดใจเว้นวรรคขายสลากชั่วคราว เพราะรู้ว่าเจอของจริง เพราะที่ผ่านมาปัญหามาเฟียวินมอเตอร์ไซค์และรถตู้ครองเมือง ที่ใครว่าไม่ทางแก้ได้ ก็เจอ พล.ต.อภิรัชต์ จัดระเบียบอยู่มัด ตอนนี้มาถึงคิวมาเฟียสลาก เห็นแล้วไม่หนาวให้รู้ไป